Document ID: 31986D0329

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Ιουνίου 1986
για την έγκριση της προσθήκης στο ιταλικό πρόγραμμα σχετικά με τις δραστηριότητες προετοιμασίας, μεταποίησης και εμπορίας στον τομέα των οπωροκηπευτικών σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στην ιταλική γλώσσα είναι το μόνο αυθεντικό)
(86/329/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 σχετικά με την κοινή δράση για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3827/85 (2), και ιδίως το άρθρο 5,
Εκτιμώντας:
ότι η ιταλική κυβέρνηση ανακοίνωσε, στις 20 Νοεμβρίου 1985, την προσθήκη στο πρόγραμμα που εγκρίθηκε με την απόφαση 80/656/ΕΟΚ της Επιτροπής (3), το οποίο αφορά τις δραστηριότητες προετοιμασίας, μεταποίησης και εμπορίας στον τομέα των οπωροκηπευτικών·
ότι η προαναφερθείσα προσθήκη αφορά την ανάπτυξη, τον εκσυγχρονισμό και τον ορθολογισμό των εγκαταστάσεων προετοιμασίας και εμπορίας των οπωροκηπευτικών καθώς και των εγκαταστάσεων μεταποίησης, με στόχο την αύξηση των ποσοτήτων που γίνονται αντικείμενο προετοιμασίας, τη βελτίωση της ποιότητας, την προσαρμογή στις απαιτήσεις της αγοράς και την αύξηση της αποδοτικότητας του σχετικού τομέα·
ότι αποτελεί, λοιπόν, συνέχεια του προηγούμενου προγράμματος κατά την έννοια του άρθρου 2 του κανονισμού (ΕΟΚ) αριθ. 355/77·
ότι η προαναφερθείσα προσθήκη συμπεριλαμβάνει επαρκή αριθμό στοιχείων τα οποία προβλέπονται στο άρθρο 3 του κανονισμού (ΕΟΚ) αριθ. 355/77, από τα οποία συνεπάγεται ότι οι στόχοι που αναφέρονται στο άρθρο 1 του παρόντος κανονισμού μπορούν να επιτευχθούν στο τομέα των οπωροκηπευτικών στην Ιταλία· ότι η προθεσμία που καθορίζεται για την εφαρμογή του προγράμματος δεν υπερβαίνει την περίοδο που προβλέπεται στο άρθρο 3 παράγραφος 1 στοιχείο η) του κανονισμού·
ότι τ το μέτρο που προβλέπεται στην παρούσα απόφαση είναι σύμφωνο με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η προσθήκη στο ιταλικό πρόγραμμα σχετικά με τις δραστηριότητες προετοιμασίας, μεταποίησης και εμπορίας στον τομέα των οπωροκηπευτικών, το οποίο κοινοποιήθηκε από την ιταλική κυβέρνηση στις 10 Νοεμβρίου 1985, σύμφωνα με τον κανονισμό (ΕΟΚ) αριθ. 355/77.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 23 Ιουνίου 1986.

Labels: 18
17
4